धनकुटा र कन्काइ फाइनलमा
सहिद रामकृष्ण श्रेष्ठ चौथो कोशी प्रदेशस्तरीय अन्तरपालिका महिला फुटबल प्रतियोगितामा बुधबार धनकुटा नगरपालिका र झापाको कन्काइ नगरपालिका फाइनल पुगेका छन् ।
धनकुटा — सहिद रामकृष्ण श्रेष्ठ चौथो कोशी प्रदेशस्तरीय अन्तरपालिका महिला फुटबल प्रतियोगितामा बुधबार धनकुटा नगरपालिका र झापाको कन्काइ नगरपालिका फाइनल पुगेका छन् ।पहिलो सेमिफाइनलमा धनकुटाको छथर जोरपाटी गाउँपालिकालाई ३–० ले पराजित गर्दै धनकुटा नगर फाइनल पुग्यो । कन्काइले मोरङको मिक्लाजुङ गाउँपालिकालाई ५–० ले हराएको थियो ।धनकुटाको तल्लो टुँडिखेलमा जारी प्रतियोगिताको पहिलो सेमिफाइनलमा धनकुटाबाट सञ्जु तामाङले खेलको १८ औं मिनेटमा र दोस्रो हाफ तेस्रो मिनेटमा गोल गरिन् । २० मिनेटमा विपना राईले एक गोल थपिन् । उनी नै प्लेयर अफ द म्याच भइन् ।कन्काइबाट छैटौं मिनेटमा प्रतीक्षा चौधरी र ११ औं मिनेटमा जेनिफर रानामगरले गोल गरेका थिए । दोस्रो हाफको छैटौं मिनेटमा एलेक्स चौधरी, १३ औं मिनेटमा जेनिफर र २१ औं मिनेटमा मनिता ताम्राकारले गोल थप्दै टोलीलाई फराकिलो जित दिलाइन् । प्लेयर अफ द म्याच कन्काइकी प्रतीक्षा चौधरी भइन् ।फाइनल बिहीबार हुनेछ । विजेताले १ लाख र उपविजेताले ५० हजार नगद प्राप्त गर्नेछन् । 